# Got7

Got7 (Hangul: 갓세븐; normalean GOT7 moduan idatzia) Hego Koreako k-pop musika talde bat da. Zazpi kidek osatzen dute taldea: Jay B, Mark, Jackson, Jinyoung, Youngjae, BamBam eta Yugyeom. JYP Entertainment disketxean sortu zen taldea eta 2014ko urtarrilaren 16an debutatu zuten "Got it?" EParekin; "Gilrs, Girls, Girls" izan zen beraien lehen single-a.
Jatorri ezberdinetako taldekideak izatea da Got7-ren ezaugarri nabarmenetako bat. Hego Koreako, Britaniar Hong Kong-eko, Tailandiako eta Ameriketako Estatu Batuetako kideek osatzen dute taldea eta hasieratik arrakasta handia lortu zuten jatorrizko herrialde horietan.
2021eko urtarrilaren 11n, JYP Entertainmentek iragarri zuen taldeko kide guztiek disketxea utziko zutela, sinatuta zituzten kontratuak amaitzen zirelako; hala gertatu zen 2021ko urtarrilaren 19an.
Taldekideek talde bezala jarraitzeko konpromisoa adierazi zuten eta 2021eko otsailaren 20an "Encore" abestia kaleratu zuten, Youtubeko kanal berri batean, JYPtik kanpo. Hurrengo urtean zehar bakarkako jardueretan aritu ziren taldekideak eta ondoren jakinarazi zuten maiatzean EP berri bat kaleratuko zutela. Warner Music Korearen baitan logo eta sare sozial berriak aurkeztu zituzten eta 2022ko maiatzaren 23an GOT7-k izen bereko albuma kaleratu zuen, "Nanana" abestiaren musika bideoarekin batera.
2024ko abenduan, Jay Bk jakinarazi zuen taldeak EP berri bat argitaratuko zuela, Winter Heptagon, eta 2025eko urtarrilaren 20an kaleratu zuten.

## Historia
### 2009-2013: JJ Project eta taldea osatzea

2009an, Jay B eta Jinyounek lehen postua lortu zuten JYP Entertainment disketxearen castingean, eta enpresako aprendiz bihurtu ziren. 2010ean, Mark eta BamBam enpresara batu ziren Los Angeles eta Bangkoketik. Urte hartan bertan, Yugyeom JYP enpresako aprendiz bihurtu zen, dantza eskolan aukera hori eman ziotenean. Abenduan, Jacksonek JYPren castinga gainditu zuen Hong Kongen, baina 2011ko uda heldu arte ez zuen entrenamendua hasi.
2012an, Jay B eta Jinyoungek (garai hartan Junior ezizena erabiltzen zuen) telebistako debuta egin zuten aktore gisa, Dream High 2 telesailean. Maiatzean, bi kideek JJ Project bikote gisa egin zuten debuta «Bounce» singlearekin.
Bien bitartean, Mark, Jackson, BamBam eta Yugyeom JYP Entertainmenten prestakuntza jasotzen hasi ziren. Azken kidea, Youngjae, 7 hilabetez soilik izan zen aprendiz.

### 2014: Debuta: Got It?, Got Love, Identify eta Around the World

JYP Entertainmentek 2014ko urtarrilaren 1ean eman zuen GOT7en berri. 2008an 2PM taldea sortu zenetik, JYP Entertainmentek ez zuen beste gizonezko talderik sortu GOT7 heldu arte.
Taldeak 2024ko urtarrilaren 20an argitaratu zuen Got It? EPa. Taldea 2014ko urtarrilaren 16an agertu zen lehen aldiz telebistan, Mnet katearen M!Countdown programan, eta bertan «Girls Girls Girls» abestia aurkeztu zuten. Handik gutxira, taldeak Japoniako Sony Music Entertainment disketxearekin kontratua sinatu zuten, Japonian ere lan egin ahal izateko.
Ekainaren 23an, GOT7ek bigarren EPa argitaratu zuen, Got Love, «A» abesti nagusiarekin. EP berrirako, taldeak irudia apur bat aldatu zuen: debuta egin zutenean, arte martzialak eta b-boy estiloko koreografia erabili zuten, baina bigarren diskarako itxura koloretsuagoa hartu zuten.
2014ko azaroan, taldeak lehen diska osoa, Identify, argitaratu zuen, «Stop Stop It» abestiarekin. Urte hartan bertan, GOT7ek Japoniako lehen bira egin zuen, "GOT7 1st Japan Tour 2014", eta urriaren 22an «Around The World» singlea argitaratu zuen.

### 2015: Love Train, Just Right, Laugh Laugh Laugh eta Mad

2025eko urtarrilean, GOT7ek Golden Disc Awardsen «New Artist Award» saria jaso zuen. Ekainean, «Love Train» kaleratu zuten, taldearen bigarren japoniar singlea. Hilabete geroago, Just Right hirugarren EPa argitaratu zuten, izen bereko abestiarekin. Abestia Billboarden World Digital Songs zerrendako lehen hiru postuetan egon zen bi astez.
Irailaren 23an, GOT7ek «Laugh Laugh Laugh» eta «Be My Girl» abestiak kaleratu zituen, taldearen japonierazko hirugarren singleak. Atera eta astebetera, 35.000 kopia saldu eta lehen postua lortu zuen Oricon Singles Chart zerrendan. Sei egun geroago, irailaren 29an, laugarren EPa, MAD, kaleratu zuten, «If You Do» abestiarekin. Horren ostean, diska berriro editatu eta MAD: Winter Edition izendatuta argitaratu zuten, azaroaren 23an, hiru abesti berrirekin: «Confession Song», «Everyday» eta «Farewell».

## Diskografia
### Koreako diskografia
#### Estudio albumak

* 2014: Identify
* 2016: Flight Log: Turbulence
* 2018: Present:You
* 2020: Breath Of Love: Last Piece

#### Minialbumak / EPak

* 2014: Got It?
* 2014: Got Love
* 2015: Just Right
* 2015: Mad
* 2015: Mad - Winter Edition
* 2016: Flight Log: Departure
* 2017: Flight Log: Arrival
* 2017: 7 for 7
* 2018: Eyes On You
* 2018: "Present: You & Me
* 2019: Spining Top: Between Security & Insecurity
* 2019: Call my name
* 2020: "DYE"
* 2022: "GOT7"
* 2025: "Winter Heptagon"

### Japoniako diskografia
#### Estudio albumak

* 2016: Moriagatteyo

#### Minialbumak / EPak

* 2016: Hey Yah
* 2017: My Swagger
* 2017: Turn Up
* 2018: THE New Era
* 2019: I WON'T LET YOU GO
* 2019: Love Loop

## Erreferentziak

* ↑ OT7 debut with 'Girls Girls Girls' MV!. .
* ↑ (Ingelesez) «7 Reasons Why GOT7 Has Got It All!» Soompi 1433929806 (Noiz kontsultatua: 2022-05-23).
* ↑ (Koreeraz) «갓세븐, JYP 떠난다 [공식»] 다음뉴스 (Noiz kontsultatua: 2022-05-23).
* ↑ NA, BA NA. ENCORE de GOT7, el regreso del grupo tras dejar JYP Entertainment - BA NA NA: Noticias de K-Pop en español. (Noiz kontsultatua: 2022-05-23).
* ↑ (Ingelesez) Rosario, Denver Del. (2024-12-08). «GOT7 confirms comeback after three years» INQUIRER.net (Noiz kontsultatua: 2025-02-04).
* ↑ «JJ프로젝트, 박진영·임재범 이름에 금테까지 둘렀다 : 뉴스 : 동아닷컴» web.archive.org 2016-10-26 (Noiz kontsultatua: 2025-02-04).
* ↑ «[EXCLUSIVE Have You Got the Boys of Got7? | kpoppla.net»] web.archive.org 2014-07-29 (Noiz kontsultatua: 2025-02-04).
* ↑ (Koreeraz) 조선일보. (2020-07-30). «JJ프로젝트, 엔돌핀 폭발하는 화끈한 데뷔 무대 선보여» 조선일보 (Noiz kontsultatua: 2025-02-04).
* ↑ «GOT7 Members Junior and Youngjae Pose for SURE Magazine | Koogle TV» web.archive.org 2016-10-28 (Noiz kontsultatua: 2025-02-04).
* ↑ «갓세븐 ‘하지하지마’ MV공개 하루만에 유튜브 100만 돌파 : 뉴스 : 동아닷컴» web.archive.org 2015-02-17 (Noiz kontsultatua: 2025-02-04).
* ↑ «BNTNews- GOT7 Released Its Album ‘LAUGH LAUGH LAUGH’» web.archive.org 2016-10-29 (Noiz kontsultatua: 2025-02-04).
* ↑ «オリコン週間 CDシングルランキング 2015年09月21日～2015年09月27日 | ORICON STYLE» web.archive.org 2015-10-01 (Noiz kontsultatua: 2025-02-04).
* ↑ «GOT7 releases new tracks in repackaged album» web.archive.org 2016-10-14 (Noiz kontsultatua: 2025-02-04).

## Kanpo estekak

* Datuak: Q23772001
* Multimedia: Got7 / Q23772001